[{"text_idx": "#000001", "text": "Riistvara vs tarkvara startupid: mu\u0308u\u0308did ja tegelikkus"}, {"text_idx": "#000002", "text": "Tere, so\u0303brad. Jah, lihtsalt tere. Vahel on rabav ja uudne see, et keegi midagi rabavat ja uudset teha ei plaanigi, eks. Ei pu\u0308u\u0308a tervitusega kildu rebida, ei tsiteeri iga loo alguses ei Kreisiraadiot ega Ryan Angelost. Ta\u0308na on normcore olla normaalne. Silma paistmiseks tuleb ennast kokku vo\u0303tta ja moehullustest u\u0308le olla. U\u0308tleme koos ei puidust lipsudele, so\u0303jaaegsetele jalgratastele, ka\u0308sito\u0308o\u0308 ipa-solgile, va\u0308rvilistele sokkidele ja traksidele. Mehed, kasvage suureks, raisk. Oli ku\u0308ll a\u0308nksa u\u0308likonnaga ketse kanda ja lasta habeme- ja rinnakarvadel kokku kasvada. Va\u0308ga ka\u0308mp on pubis ko\u0303va ha\u0308a\u0308lega naadipestot tellida ja siis veel valjema ha\u0308a\u0308lega oma pettumust demonstreerida selle puudumisel. Aga aitab ku\u0308ll. Mina panen ta\u0308na u\u0308likonna alla korralikud kingad, joon ku\u0308lma Saku Originaali, ka\u0308in kord kuus juuksuris ja panin oma ratta Kuldsesse Bo\u0308rsi mu\u0308u\u0308ki."}, {"text_idx": "#000003", "text": "Mis jutt? Ei, ma ei ole tige ega kade kellegi peale. Jah, eelmine lugu oli veitsa Pa\u0308rnama\u0308e toonides, aga u\u0308ldiselt olen ennast vaikselt taasleidmas, korraldan ja\u0308lle toidulauda puhtamaks, olen paar korda juba o\u0303ues lidumas ka\u0308inud ja suure ro\u0303o\u0303muga teatan, et olen u\u0308he 2017. aasta eesma\u0308rkidest Maksim Vo\u0303rovski kombel nokki lo\u0308o\u0308nud. Vo\u0303ibolla te ei pannud ta\u0308hele, kuna ho\u0303ikasin seda vaid oma Feisbuki lehel, aga Elhavee (LHV) saatis mulle kirja, et kutsuvad mind oma aukliendiks. See ta\u0308hendaks kuldse kaardi saamist! F*akk, jee! Ma ei ole kindel, kas vo\u0303tan selle igakuise ku\u0308mpsise kohustuse endale, kuna ma ei teeks seda ilmselt va\u0308ga u\u0308lla eesma\u0308rgiga. Ainus soov oli sellele levelile ku\u0308u\u0308ndida ja kaarti Amigos pooljommis milfide meelitamiseks kasutada. Samas ja\u0308llegi ega see milf nii taibu ka ei ole. Kui ta na\u0308eb, et seal mo\u0303nel mehel u\u0308ldse pangakaart on, siis on ilmselt pool moosimist juba tehtud. Teiseks pooleks moosimiseks piisavat meessuguorganite olemasolust. Nii ra\u0308a\u0308gitakse... mina ei tea."}, {"text_idx": "#000004", "text": "Uut hoogu on andnud ka to\u0303ik, et minu selle aasta kolmas eesma\u0308rk edeneb jo\u0303udsalt. Aprilli seisuga on kogu 2017. aasta to\u0308o\u0308vabad papid sisse tulnud summas umbes 690 euroala valuutat. Kokku on mul vaja saada minimaalselt 3*811 eurot ehk 2433 eurot. Peaksin selle eesma\u0308rgi so\u0303nastama nii: kahe aastaga u\u0308ks tasuta lisapalk. Selgituseks, et olen tegelenud investeerimisega kaks aastat. Kui selle eesma\u0308rgi ta\u0308is teen ja mo\u0303ni kohalik leht intekat tahab, siis pealkiri oleks olemas. Praeguses tempos liikudes vo\u0303iks see eesma\u0308rk ta\u0308is tulla, kuna kogu to\u0308o\u0308vaba papp la\u0308heb samuti uuele ringile ja mind aitab u\u0308ks a\u0308ge asi nimega liitintress: "}, {"text_idx": "#000005", "text": "Iga kuu alguses avaldan eelmise kuu kokkuvo\u0303tte Rahakrati edusammudest. Mai alguses teen u\u0308levaate aprilli kohta \u2013 na\u0308itan a\u0308ra ta\u0308pselt selle summa, mis kontole tuli ja mis po\u0303hjustel teda kuu lo\u0303pus seal enam alles ei ole."}, {"text_idx": "#000006", "text": "Rahakrati po\u0303hiline toimetamine ka\u0308ib Balti bo\u0308rsil (kuu alguse seisuga krattimas 5959,91 eurot ehk aktsiapaki va\u0308a\u0308rtus kuu alguse seisuga), u\u0308hislaenamise platvormil (kuu alguse seisuga krattimas 4640,25 eurot), keskkonnas (kuu alguse seisuga krattimas 4838,00 eurot) ja u\u0308hisrahastatavas kinnisvaras Estategurus (kuu alguse seisuga krattimas 347,95 eurot) ning Crowdestate portaalis (kuu alguse seisuga krattimas 100,00 eurot)."}, {"text_idx": "#000007", "text": "2016 aastal on lisandunud ka muid va\u0308lja antud laene, neilt ootan va\u0308hemalt 10% tootlust, selle poti va\u0308a\u0308rtus on ca 8800 eurot. Vihmafond vo\u0303iks olla suurusja\u0308rgus ca 3-5 tuhat eurot. Ideaalis, noh. Selle kasvatamine ka\u0308ib ka jo\u0303udu mo\u0308o\u0308da. Jo\u0303udu on mul suht va\u0308he, muidu."}, {"text_idx": "#000008", "text": "U\u0308kski Rahakrati otsus ei ole soovitusliku iseloomuga ega kutsu kedagi enda ja\u0308rgi joonduma. Kui sa saad siit inspiratsiooni vo\u0303i mo\u0303tteid, siis virtuaalne ko\u0303rge viis sulle! Alati vo\u0303id ka enda mo\u0303tteid siin Rahakratiga jagada. Oma finantse hakkasin to\u0303sisemalt ja\u0308lgima alles 2015.a. kevadel. Mitu kuud tegin koduto\u0308o\u0308d, olen lugenud, o\u0303ppinud, kogemusi kogunud ja hoogu vo\u0303tnud ning 2015. aasta suvest to\u0303sisemalt asjasse su\u0308u\u0308binud. O\u0303ppimine on kestev protsess ja tuleb tunnistada, et enese ja\u0308lgimine on va\u0308ga silmi avav kogemus. Kuidas see plekk nii raskelt sisse tuleb ja nii libedalt va\u0308lja la\u0308heb?"}, {"text_idx": "#000009", "text": "Ko\u0303ik oma jooksvad kulud kannan ma ise, otsused investeerimise kohta teen samuti ise ja nagu arvata vo\u0303ib, siis hiljem su\u0308u\u0308distada saan ka vaid iseennast."}, {"text_idx": "#000010", "text": "teha iga kuu nii, et leiaksin kontolt va\u0308hemalt 2 000 eurot;\nPURGIS \u2013 saada LHV kuldkaardi omanikuks vo\u0303i va\u0308hemalt selle va\u0308a\u0308riliseks;\nkolmekordistada 2016. aastal teenitud passiivne raha (3 x 811 EUR) ehk Rahakrati projekt \u201cKahe aastaga u\u0308ks tasuta lisapalk\u201d."}, {"text_idx": "#000011", "text": "Taustainfoks veel see, et mu pisuha\u0308nna karja\u0308a\u0308r investeerimise vallas on kestnud alles 2015. aasta suvest, kui la\u0308biso\u0303iduna\u0308idik ta\u0308pselt 30 ette keeras. So\u0303uan tasa, et jo\u0303uda kaugele, aga mitte nii tasa, et aerud ka\u0308tte a\u0308ra ma\u0308daneks."}, {"text_idx": "#000012", "text": "Ko\u0303ikide nende eesma\u0308rkide ja minu tegemiste u\u0308hine nimetaja on #finantsvabadusso\u0303da."}, {"text_idx": "#000013", "text": "Ko\u0303ik rahad ma\u0308rtsis sisse olid 3014,54 eurot. Mul on kasvanud sissetulekud, aga ka va\u0308ljaminekud. Mo\u0303ni siin imestas ja torises, et olen ko\u0303ik kulud nulli timminud, aga ikka sa\u0308a\u0308sta ei suuda. Selgituseks niipalju, et need on ko\u0303ik muutuvad kulud. Vahel kulutan ise rohkem, vahel on mo\u0303ni arve suurem ja nii ta ongi. Lisaks olen teinud oma netipanka igast imelikke virtuaalkontosid \u2013 reisikonto, avariiraha, pulmade ja kingituste konto jne ja neid ma ei loe sa\u0308a\u0308studeks. Eriti mo\u0303nus taktika, tegelt. U\u0308sna mugav on vo\u0303tta vastavalt kontol sinna vaikselt tiksunud plekk ja mitte viimase hetkel ku\u0308llakutse u\u0308le paanitseda."}, {"text_idx": "#000014", "text": "Teine va\u0308ike trikk, mille kasutusse vo\u0303tsin, et investeerimistuju u\u0308leval hoida, on selline, et iga pa\u0308ev vo\u0303i u\u0308le paari pa\u0308eva kannan investeerimisraha kuhugi to\u0308o\u0308le. Miinus on see, et osa summaga kaotan mo\u0303ned na\u0308dalad vo\u0303i pa\u0308evad seda aega, kus see summa juba to\u0308o\u0308d teeks, aga minul on ja\u0308llegi sedasi igav, et iga kuu palgapa\u0308eval teen 3 investeerimisliigutust ja siis edasi istun kuu aega ka\u0308te peal. Kiitke vo\u0303i laitke, aga vahelduseks on pa\u0308ris mo\u0303nus endale rikka mehe platseebo tekitada, et iga pa\u0308ev muudki investeerid. Isegi ku\u0308mpsi kaupa on okei. Selline ka\u0308itumine sunnib mind rohkem oma investeeringutel silma peal hoidma. Olen ta\u0308heldanud teatavat ajaga tekkinud laiskust, et automaatpakkujad tiksuvad ja rahaportaalide sisselogimise salaso\u0303nad kipuvad ununema. Vahel tekib a\u0308revus, et kuna pole ammu vaatamas ka\u0308inud, siis ei tea, kas portaalid enam pu\u0308stigi on..."}, {"text_idx": "#000015", "text": "To\u0308o\u0308vabast rahast tuli mulle aprillis 194,46 eurot. Ma\u0308rkan, et summad kasvavad tasapisi ja usun, et selle aasta jooksul oma eelmise aasta passiivne raha kolmekordistada ei tundugi ehk nii Rowlingu ja Pratchetti maailm. Aprillis tuli see summa kokku intressidest ja dividendidest \u2013 nagu ikka, siis peamiselt bo\u0308rsilt ja u\u0308hisvo\u0303lgade portaalidest."}, {"text_idx": "#000016", "text": "Aprillikuine majanduse petmise fond \u2013 selles mo\u0303ttes, et ei suunanud oma sissetulekuid tagasi tarbimisringi \u2013 kasvas kasinalt ja sellest andis vist juba aimu eelmine kirjutis. Ko\u0303rvale panin ca kolgend prossa ehk ca u\u0308heksa sotti. Keskmist hoian sel aastal praeguses seisuga kuskil 43% juures, o\u0303nneks."}, {"text_idx": "#000017", "text": "Novot, nii oli aprillis. Pikk jutt, sitt jutt, ko\u0303ik nu\u0308u\u0308d marss ja tagasi to\u0308o\u0308le."}, {"text_idx": "#000020", "text": "Madise mai 2023 kokkuvo\u0303te (32)"}, {"text_idx": "#000022", "text": "\u201cPilguheit varasalve \u2013 aprillikuu\u201d on saanud 5 vastust"}, {"text_idx": "#000023", "text": "Sissetulekute osa sul ikka va\u0308ga kadestamisva\u0308a\u0308rt, Kratt! \ud83d\ude42 Igakuine lisa po\u0303hipalgale na\u0308ib ka u\u0308sna tavaliseks saanud \u2013 rabad tugevalt to\u0308o\u0308d, puhud mesijuttu ja u\u0308letad stabiilselt ootusi?\n3k on ministri palk juba:) Ei tohi va\u0308ga nuriseda!\nTeen ko\u0303vasti ekstra, jah. Kunagi kirjutasin ko\u0303ik oma oskused paberile (nt. Photoshop, copiraiting, to\u0303lkimine vms) ja hakkasin mu\u0308u\u0308ma.\nAukliendi kaarti oman ise ka. Aktsiona\u0308rina saan Balti analu\u0308u\u0308sid tasuta ja reisikindlustuse katab ka igal pool maailmas a\u0308ra pa\u0308ris suures ulatuses, ei pea ise mo\u0303tlemagi. Mo\u0303ned korrad aastas reisides olen kindlasti plussis selle teenusega. Pakuti plaatinakaarti ka, aga selle tasud on \u20ac30 juba kuus ja lisanduvad plussid ei olnud hetkel kuigi motiveerivad.\nTo\u0303esti kena to\u0308o\u0308 teenistuse to\u0303stmisega. (Y) Ja\u0308tka samamoodi arengut ja ku\u0308ll ja\u0308a\u0308b ka see number va\u0308ikseks ja praegused kulud va\u0308ikseks \ud83d\ude09 Been there done that!\nAye aye, sir! Teen nagu ka\u0308sid.\nKuldkalakese puhul need Balti analu\u0308u\u0308sid ei eruta eriti. Tean juba ette, et ei loeks neid va\u0308ga vo\u0303i ei saaks aru. Aga see tunne on mega, et ilma lunimata tehti pakkumine. Vb Elhavee suhtub ha\u0308sti, kui na\u0308eb, et palgapa\u0308eval lendavad kohe u\u0308lekanded varukontodele ja va\u0308a\u0308rtpaberitesse ja investeerimiseks jne. Peaks neile vastu kirjutama ja motivatsiooni eest ta\u0308nama. See kiri-pakkumine andis pa\u0308ris korraliku enesekindluse buusti."}, {"text_idx": "#000024", "text": "Sissetulekute osa sul ikka va\u0308ga kadestamisva\u0308a\u0308rt, Kratt! \ud83d\ude42 Igakuine lisa po\u0303hipalgale na\u0308ib ka u\u0308sna tavaliseks saanud \u2013 rabad tugevalt to\u0308o\u0308d, puhud mesijuttu ja u\u0308letad stabiilselt ootusi?"}, {"text_idx": "#000025", "text": "3k on ministri palk juba:) Ei tohi va\u0308ga nuriseda!"}, {"text_idx": "#000026", "text": "Teen ko\u0303vasti ekstra, jah. Kunagi kirjutasin ko\u0303ik oma oskused paberile (nt. Photoshop, copiraiting, to\u0303lkimine vms) ja hakkasin mu\u0308u\u0308ma."}, {"text_idx": "#000027", "text": "Aukliendi kaarti oman ise ka. Aktsiona\u0308rina saan Balti analu\u0308u\u0308sid tasuta ja reisikindlustuse katab ka igal pool maailmas a\u0308ra pa\u0308ris suures ulatuses, ei pea ise mo\u0303tlemagi. Mo\u0303ned korrad aastas reisides olen kindlasti plussis selle teenusega. Pakuti plaatinakaarti ka, aga selle tasud on \u20ac30 juba kuus ja lisanduvad plussid ei olnud hetkel kuigi motiveerivad."}, {"text_idx": "#000028", "text": "To\u0303esti kena to\u0308o\u0308 teenistuse to\u0303stmisega. (Y) Ja\u0308tka samamoodi arengut ja ku\u0308ll ja\u0308a\u0308b ka see number va\u0308ikseks ja praegused kulud va\u0308ikseks \ud83d\ude09 Been there done that!"}, {"text_idx": "#000029", "text": "Aye aye, sir! Teen nagu ka\u0308sid.\nKuldkalakese puhul need Balti analu\u0308u\u0308sid ei eruta eriti. Tean juba ette, et ei loeks neid va\u0308ga vo\u0303i ei saaks aru. Aga see tunne on mega, et ilma lunimata tehti pakkumine. Vb Elhavee suhtub ha\u0308sti, kui na\u0308eb, et palgapa\u0308eval lendavad kohe u\u0308lekanded varukontodele ja va\u0308a\u0308rtpaberitesse ja investeerimiseks jne. Peaks neile vastu kirjutama ja motivatsiooni eest ta\u0308nama. See kiri-pakkumine andis pa\u0308ris korraliku enesekindluse buusti."}, {"text_idx": "#000031", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}]